सोपोर
सोपोर (Sopore), जिसे सोपुर भी कहा जाता है, भारत के जम्मू और कश्मीर राज्य के बारामूला ज़िले में स्थित एक नगर है। यह ज़िले में तहसील का दर्जा रखता है। सोपोर का दूरभाष कोड 91-1954 और वाहन रेजिस्ट्रेशन कोड जेके 05 है। सोपोर टाउन में एशिया की दूसरी सबसे बड़ी फल मंडी (थोक बाजार) है। इसे कश्मीर का एप्पल टाउन भी कहा जाता है। फल मंडी के अलावा, सोपोर एशिया की सबसे बड़ी मीठे पानी की झीलों में से एक, वूलर झील के पास है।